Haweenka yaanyooleyda ah ee suuqyada Kaaraan, Suuq Bacaad,iyo Maanaboolyo ee qudaarta ka doonta Suuqyada Khudradda ee raaca basaska koowaad ee subaxnimada hore (Prima) ayaa arka subax kasta Cabdullaahi Maxamed Jumcaale oo tahliil ku firdhinaya gudaha iyo dibadda xafiiska uu ku leeyahay Siinaay, wuxuu dulmi u geystaa dadka isagoo adeegsanaya darajada xeer Ilaalinta aan jirin, tusaale ahaan isaga oo kaashanaya walaalkiis ka weyn ee Ilyaas Xaaji Maxamuud ayuu warqad uu ku saxiixnaa u soo diray tifaftiraha Wargeyska Panorama Maxamed Muxiyaddiin Cali, taas oo looga codsanayey in uu hortago xafiiska xeer ilaalinta, sidoo kalena warqad labaad ayuu soo diray taas oo uu ku sheegayo in uu amar ku bixiyey soo qabashada iyo xarigga tifaftiraha, waxaase la yaab leh handadaadda joogtada noqotay ee ka imaaneysa Cabdullaahi Maxamed Jumcaale, taas oo ujeeddadeedu tahay inuu cabburiyo xorriyadda saxaafadda, taakana uu u noqdo xiinka Wargeyska Panorama, si loo qariyo kaaha iyo bidhaanta kow iyo toban jirsatay ee saxaafadda madaxa bannaan ee Soomaaliya oo uu hormuudka u yahay Wargeyska Panorama oo ilaa hadda ah kan ugu da'da weyn Wargeysyada xorta ah ee ka soo baxa Soomaaliya.
